རྗེ་བཙུན་རི་ཁྲོད་མའི་ཆོ་ག་ཆ་ལག་དང་བཅས་པ་སྡིག་སྒྲིབ་ནད་གདོན་ཞི་བའི་བྱིན་རླབས་ཆུ་རྒྱུན་ཞེས་བྱ་བ་བཞུགས་སོ། །ན་མོ་གུ་རུ་སརྦ་བུདྡྷ་བོདྷི་སཏྭཱ་ས་པ་རི་ཝཱ་རེ་
747

སྒྲུབ་ཐབས་ཀུན་བཏུས་
བྷྱཿ རི་ཁྲོད་གནས་སུ་རི་ཁྲོད་མའི། །རྣམ་པར་འཕྲུལ་པའི་སྐུར་སྤྲུལ་ནས། །འགྲོ་བའི་རིམས་སོགས་སེལ་མཛད་མ། །རི་ཁྲོད་ལོ་མ་ཅན་ལ་འདུད། །རི་ཁྲོད་དཔལ་མོ་མཉེས་བྱས་པས། །འཇིག་རྟེན་འཇིག་རྟེན་འདས་པ་ཡི། །དངོས་གྲུབ་མ་ལུས་
ཐོབ་བྱའི་ཕྱིར། །དེ་ཡི་མན་ངག་རིམ་པ་བཤད། །དེ་ལ་འདིའམ་གཞན་གྱི་དཀྱིལ་འཁོར་དུ་དབང་བསྐུར་བ་ཐོབ་པའམ། ཡང་ན་སྨོན་འཇུག་གི་སེམས་བསྐྱེད་ཐོབ་པ་ཞིག་གིས་འདིའི་རྗེས་གནང་དང་ལུང་སོགས་བཞུགས་པའི་བླ་མ་དམ་པ་ལས་རྗེས་
གནང་ནོད་ཚུལ་ནི། དབེན་པའི་གནས་སུ་གཞི་བཟང་པོའི་ཁར་མཉྫིའི་སྟེང་དུ་མཎྜལ་དྲི་ཐིག་ཚོམ་བུ་གཅིག་ཕྱོགས་མཚམས་སུ་ཆུ་གཉིས་སྔོན་འགྲོའི་ཉེར་སྤྱོད་དང་མདུན་དུ་གཏོར་མ། སློབ་དཔོན་ལ་ཏིང་ཤག་མེ་ཏོག སློབ་མ་ལ་མཎྜལ་ནས་བཅས་
རྣམས་བཤམས་ནས་མཆོད་པ་བྱིན་རླབས་དཀོན་མཆོག་ལྷུན་གྲུབ་ཀྱིས་མཛད་པའི་སྒྲུབ་ཐབས་བརྒྱ་རྩ་སོགས་གཞན་ནས་འབྱུང་བ་བཞིན་བྱ། འོག་ནས་འབྱུང་བའི་བདག་བསྐྱེད་སྒོམ་བཟླས་བྱས་ལ་མཎྜལ་ཡན་ལག་བཞི་རྫོགས་སུ་བསྐྱེད། མཆོད་བསྟོད་
གཏོར་མ་ཕུལ། ཡང་མཆོད་བསྟོད་འདོད་གསོལ། མདུན་བསྐྱེད་ལ་དམིགས་པའི་བཟླས་པ་རྣམས་བྱས། སློབ་མ་ལ་པཎ་ཆེན་ནམ་མཁའ་དཔལ་བཟང་གིས་མཛད་པའི་མཚམས་སྦྱོར་སོགས་རྒྱས་བསྡུས་ཅི་རིགས་སྔོན་དུ་འགྲོ་བས་དངོས་གཞི་ལུང་
གསུམ་གྱི་ རྗེས་སུ་བཟླས་པ་དམ་བཅའ་བ་བྱིན་གྱིས་བརླབ་པའི་ལུང་རྣམས་སོ། ཆིངས་སོགས་བརྒྱ་རྩ་བཞིན་ལ། ལྷ་སྔགས་བསྒྱུར། རྗེས་དམ་ཚིག་གིས་བསྡུས་ཏེ་ཁས་བླང་བ།.གཙོ་བོས་སོགས། མཎྜལ། ཡོན་འབུལ།.དེང་ནས་སོགས། ཆོས་བསྔོ།.བསོད་ནམས་འདི་ཡིས་
748

81
আ །སོགས། མདུན་བསྐྱེད་ལ་མཆོད་བསྟོད། བཟོད་གསོལ་དང་།.ཡིག་བརྒྱ་དང་མ་འབྱོར་པ་སོགས། གཤེགས་བསྡུ།.ཨཾ་ཁྱེད་ཀྱིས་སོགས། བསྔོ་བ་བཀྲ་ཤིས་རྣམས་བྱའོ། །དེ་ལྟར་ཐོབ་པའི་གང་ཟག་གིས་དབེན་པའི་གནས་སུ་གཙང་སྦྲ་
དང་རྡོར་དཀར་ལ་གནས་པས་སྟེགས་ཀྱི་ཁར་མཆོད་གཏོར་བཤམ། བསྙེན་པ་བྱ་ཚུལ་ནི། བྱ་རྒྱུད་སྤྱི་བསྙེན་བྱ་ཚུལ་རྨོར་ཆེན་གྱི་བསྙེན་ཐབས་སོགས་ལས་འབྱུང་ཞིང་། མཆོད་པ་བྱིན་རླབས་ནས་བརྩམས་ཏེ་བདག་བསྐྱེད་སྒོམ་བཟླས་བྱས་ལ། རྩ་སྔགས། ཏདྱ་ཐཱ་ཨ་མྲྀ་ཏ་
སོགས། འབུམ་ཕྲག་གཅིག སྙིང་པོ་འབུམ་ཕྲག་ཉི་ཤུ། ཨཾ་པིཤཱ་ཙི་སོགས། ཡང་སྙིང་འབུམ་ཕྲག ཧྲཱིཿཧ་ཡོད་པའི་པི་ཤཱ་ཙི། བཅོ་ལྔ་བྱ། ཐུན་མཚམས་རྣམས་སུ་མདུན་གྱི་ནམ་མཁར་རི་ཁྲོད་མ་སྤྱན་དྲངས་ལ་སྙིང་པོའི་མཐར་སྤྱི་ལྟར་ཨ་ཀཱ་རོ་བཏགས་པས་
གཏོར་མ་ཕུལ། མཆོད་བསྟོད་སོགས་རྗེས་གནང་བཞིན་བྱ་བ་ནི་བསྙེན་པ་དང་། སྦྱིན་སྲེག་ནི་ཞི་བའི་ཐབ་ཁུང་བཅས་ལ། ལྷ་སྔགས་བསྒྱུར་བ་མ་གཏོགས་དཀོན་མཆོག་ལྷུན་གྲུབ་ཀྱིས་མཛད་པའི་མི་འཁྲུགས་པའི་སྦྱིན་སྲེག་སོགས་གཞན་ནས་འབྱུང་བ
བཞིན་དང་། སྔགས་ཀྱི་ཁ་སྐོང་ནི་སྙིང་པོ་བསྙེན་པའི་བཅུ་ཆ་བཟླས་པས་དོན་འགྲུབ་བོ། །བསྙེན་པ་སྔོན་དུ་སོང་བའི་གང་ཟག་གིས་འགྲོ་བའི་རིམས་ནད་བཅད་པའི་ཚུལ་ལ། སྦྱོར་བ། དངོས་གཞི། རྗེས་གསུམ་ལས། དང་པོ་ནི། ས་ཕྱོགས་དབེན་
ཞིང་ཉམས་དགའ་བར་བ་བྱུང་དང་།.བ་ཆུ་ལྕི་བ་འོ་མ་མར་ཞོ་ལྔ། དྲི་བཟང་གིས་བྱུགས་པའི་མཎྜལ་ལ་ཚོན་དཀར་པོའི་པདྨ་འདབ་བརྒྱད་བྲིས་པའི་དབུས་དང་འདབ་མ་བརྒྱད་ལ་མེ་ཏོག་གི་ཚོམ་བུ་བཀོད་པའམ། ཡང་ན་རྡུལ་ཚོན་དཀར་པོའི་ཚོམ་བུ་བཀོད། དབུས་སུ་བུམ་
749

1
སྒྲུབ་ཐབས་ཀུན་བཏུས་
པ་མཚན་ཉིད་དང་ལྡན་པ་དར་རམ་རས་དཀར་པོའི་མགུལ་ཆིངས་ཕྲོག་ལྔའམ་བདུན་དང་ལྡན་པ་བཅིང་། འབྲས་བུ་ཅན་.ཁམ་སྟ་ལི་སོགས་འབྲས་བུ་བཟང་པོ་འབྱུང་བའི། གྱི་ཤིང་རྩེ་མོ་མ་ཉམས་པས་ཁ་བརྒྱན། རིན་པོ་ཆེ་ལྔ་གསེར་གཡུ་བྱུ་རུ་མུ་ཏིག་མུ་མེན། སྨན་ལྔ་
སླེ་ཏྲེས་ཀཎྚ་ཀ་རཱི་ཤུ་དག་དཀར་པོ་རྒྱ་མཚོ་ལྦུ་བ་དབང་ལག དྲི་ལྔ་ཙནྡན་དཀར་དམར་གུར་གུམ་ག་པུར་ཛཱ་ཏི། སྙིང་པོ་ལྔ།.ཚྭ་བུ་རམ་འོ་མ་མར་སྦྲང་། འབྲས་བུ་ལྔ།.ནས་གྲོ་སྲན་མ་འབྲས་ཏིལ། བཅས་བཀང་བའི་སྟེང་དུ་རིན་པོ་ཆེའི་སྡེར་མ་གསེར་དངུལ་ཤེལ་སོགས། འབྲས་བུས་གང་བའི་
ནང་དུ་དེ་བཞིན་གཤེགས་པའི་རིང་བསྲེལ་དང་། འདི་ཉིད་ཀྱི་གཟུངས་བཞུགས་ཤིང་རབ་གནས་དང་ལྡན་པའི་རྣམ་རྒྱལ་མཆོད་རྟེན་ལྟ་བུ་བཞུགས་སུ་བཅུག དེའི་སྟེང་དུ་གདུགས་དཀར་པོ་ཕུབ།_ཕྱོགས་བཞིར་མེ་ཏོག.ཙམ་པ་ཀ་སོགས་ལག་ཁྲུ་གང་
ཙམ། དཀར་པོའི་ཕྲེང་བ་གདགས། བྲེའམ་ཏོག་ལ་གཟུངས་ཐག་.འབྱོར་ན་རིན་པོ་ཆེ་དང་མེ་ཏོག་གི་ཕྲེང་བའམ། དེ་མིན་གོས་རས་གང་རུང་གི་སྐུད་པ་ལྔ་བསྒྲིལ་ལས་སྲོག་ཆགས་ཀྱི་བལ་ཚོན་གྱིས་མི་རུང་། ཀྱང་བཅིང་། ཤིང་ཤུན་ལ་སོགས་པར་རྩ་སྔགས་སམ། སྙིང་པོའི་མཇུག་ཏུ་
སརྦ་ཛྭ་ར་རཀྵ་རཀྵ ཞེས་པ་ཚར་ལྔ་གི་ཝཾ་གིས་བྲིས་.དབུ་ནས་བསྒྲིལ་གོས་སེར་གྱི་ཐུམ་བཅས་ཁ་རྒྱན་ལ་གདགས། པ་བུམ་པའི་ཁར་བཞག འཁོར་ཡུག་ཏུ་ཆུ་གཉིས་སྔོན་དུ་འགྲོ་བའི་མཆོད་པ་ལྔ་དང་། གཞན་ཡང་མཆོད་རྫས་རྣམས་ཀྱིས་བསྐོར། སྨན་དང་
བུམ་རྫས་ལས་བཤད་པའི་སྨན་ལྔ་སོགས་བཟང་གྲས་ལས་མི་རུང་། དཀར་གསུམ་.ཞོ་འོ་མ་མར། མངར་གསུམ་གྱིས་.བུ་རམ་སྦྲང་རྩི་ལྟར། བརྒྱན་པའི་གཏོར་མ་དང་། དམར་གཏོར་དང་། ཡང་དཀར་གཏོར་གསུམ་དང་དམར་གཏོར་དང་། ཡང་དཀར་གཏོར་དམར་
750

91
আ
།གཏོར་གཉིས་དང་། གང་འོས་པའི་གཏོར་མ་གཅིག་དང་དགུ་བཤམ།.དམར་གཏོར་གྱི་རིགས་རྣམས་ཤ་ཁྲག་དང་སྨུག་རྩི་སོགས་ཀྱིས་བརྒྱན། གཞན་ཡང་རས་སམ་དར་དཀར་པོ་ཁྲུ་གང་གྲུ་བཞི་ལ་བ་བྱུང་ལྔས་རས་འདུལ་བྱས་ལ། རི་མོ་
མཁན་གྱིས་ལྷ་མོ་མདོག་སྔོན་མོ་ཞལ་གཅིག་ཕྱག་བཞི་མ། གཡས་ན་ཞགས་པ་དང་དགྲ་སྟྭ། གཡོན་ན་རྨ་བྱའི་མཇུག་སྒྲོ་འཕྱར་བ་དང་། ཁུ་ཚུར་དང་བཅས་པའི་སྡིགས་མཛུབ་བསྒྲེངས་པ། ཤིང་ལོ་གསར་པ་མེ་ཏོག་དང་འབྲས་བུར་བཅས་པའི་ན་
བཟས་བཀླུབས་ཤིང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པ། པདྨ་དང་ཟླ་བའི་གདན་ལ་ཞབས་གཡས་པའི་རྟིང་པས་འོག་སྒོ་བརྟེན་པའི་པུས་མོ་གདན་ལ་བཙུགས་པ། བཞེངས་སྟབས་སུ་མཛད་པ་བྲིས་ལ། སྤྱན་དབྱེ་ལ་_དོན་གསལ་སོགས་ནས་གསུངས་
པའི་རབ་གནས་སྤྱི་འགྲེ། སོགས་པ་རབ་གནས་བྱས་ཏེ་ནད་ཐམས་ཅད་ཞི་བར་མཛད་པའི་མངའ་བདག་ཏུ་བསམས་ལ། མཆོད་པ་རྒྱ་ཆེན་པོས་མཆོད་ཅིང་བསྟོད་ནས། དེ་དག་གི་སྤྱན་སྔར་རང་ཉིད་གྲོགས་དང་བཅས་པ་ཁྲུས་བྱས། གོས་གཙང་མ་གྱོན་
ཏེ༑ གསོ་སྦྱོང་གི་ཐོག་མར་ཕྱག་འཚལ་བ་ནི། རང་གི་སྙིང་ག་ནས་འོད་ཟེར་འཕྲོས་པས་བླ་མ་རྒྱལ་བ་སྲས་དང་བཅས་པ་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ སངས་རྒྱས་ཐམས་ཅད་འདུས་པའི་སྐུ། །ཞེས་པ་ལ་སོགས་པའི་ཕྱག་འཚལ་རྒྱས་
བསྡུས་ཇི་ལྟར་འོས་པ་དང་། ཇི་སྙེད་སུ་དག.ན་བཟའ་དམ་པ་ནས་ཕྱག་འཚལ་མཆོད་པར་བགྱིའི་བར་རོལ་མོ་འབུད་དཀྲོལ་ཙོག་པུར་འདུག་ནས་འདོད་ཆགས་ཞེ་སྡང་སོགས་འཕྲོས་རྣམས་བྱའོ། ཕྱོགས་བཅུའི་འཇིག་རྟེན་ན། །ཞེས་པ་ནས། ཐམས་ཅད་རྫོགས་པའི་བྱང་ཆུབ་ཕྱིར་བསྔོའོ། །
751

ཞེས་སོགས་ཀྱིས་ཡན་ལག་བདུན་པ་ཕུལ། བླ་མ་རྡོ་རྗེ་འཛིན་པ་ཆེན་པོ་ལ་སོགས་ཏེ་ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བས་ཚེ་ཐོག་མ་མེད་པ་ནས་ཐ
མ་ད་ལྟ་ལ་ཐུག་གི་བར་དུ་ཉོན་མོངས་པ་འདོད་ཆགས་དང་། ཞེ་སྡང་དང་གཏི་མུག་གི་དབང་གིས་ལུས་དང་ངག་དང་ཡིད་ཀྱི་སྒོ་ནས་སྡིག་པ་མི་དགེ་བ་བཅུ་བགྱིས་པ་དང་། མཚམས་མེད་པ་ལྔ་བགྱིས་པ་དང་། དེ་དང་ཉེ་བ་ལྔ་བགྱིས་པ་དང་། སོ་སོར་
ཐར་པའི་སྡོམ་པ་དང་འགལ་བ་བགྱིས་པ་དང་། བྱང་ཆུབ་སེམས་དཔའི་བསླབ་པ་དང་འགལ་བ་བགྱིས་པ་དང་། གསང་སྔགས་ཀྱི་དམ་ཚིག་དང་འགལ་བ་བགྱིས་པ་དང་། དཀོན་མཆོག་གསུམ་ལ་མ་གུས་པ་བགྱིས་པ་དང་། ཕ་དང་མ་ལ་མ་གུས་པ་
བགྱིས་པ་དང་། མཁན་པོ་དང་སློབ་དཔོན་ལ་མ་གུས་པ་བགྱིས་པ་དང་། གྲོགས་ཚངས་པ་མཚུངས་པར་སྤྱོད་པ་རྣམས་ལ་མ་གུས་པ་བགྱིས་པ་དང་། དམ་པའི་ཆོས་སྤངས་པ་དང་། གསུང་རབ་ཀྱི་གླུད་ཟོས་པ་དང་། འཕགས་པའི་དགེ་འདུན་ལ་ི
སྐུར་བ་བཏབ་པ་ལ་སོགས་པ་མདོར་ན་མཐོ་རིས་དང་ཐར་པའི་གེགས་སུ་གྱུར་ཅིང་འཁོར་བ་དང་ངན་སོང་གི་རྒྱུར་གྱུར་པའི་སྡིག་པ་དང་སྒྲིབ་པ་ཉེས་པ་དང་ལྟུང་བའི་ཚོགས་ཅི་བགྱིས་པ་དང་། བགྱིད་དུ་སྩལ་བ་དང་། གཞན་གྱིས་བགྱིས་པ་ལ་རྗེས་སུ་ཡི་
རང་བ་བགྱིས་པ་དེ་དག་ཐམས་ཅད་བླ་མ་རྡོ་རྗེ་འཛིན་པ་ཆེན་པོ་ལ་སོགས་པ་ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་སྔར་མཐོལ་ལོ་བཤགས་སོ། །མི་འཆབ་བོ། །མི་སྦད་དོ། །སླན་ཆད་ཀྱང་བསྡམ་པར་
སྒྲུབ་ཐབས་ཀུན་བཏུས་

81
আ
།བགྱིད་ལགས་སོ། །ལན་གསུམ་གྱིས་སྡིག་པ་བཤགས། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ
ཡང་དག་པར་རྫོགས་པའི་སངས་རྒྱས་རྟ་ཅང་ཤེས་ལྟ་བུ། གླང་པོ་ཆེན་པོ། བྱ་བ་བྱས་ཤིང་། བྱེད་པ་བྱས་པ། ཁུར་བོར་བ། རང་གི་དོན་རྗེས་སུ་ཐོབ་པ། སྲིད་པ་ཀུན་ཏུ་སྦྱོར་བ་ཡོངས་སུ་ཟད་པ། ཡང་དག་པའི་བཀའ། ལེགས་པ་རྣམ་པར་གྲོལ་
བའི་ཐུགས། ལེགས་པ་རྣམ་པར་གྲོལ་བའི་ཤེས་རབ་ཅན་དེ་དག་གིས་སེམས་ཅན་ཐམས་ཅད་ཀྱི་དོན་གྱི་ཕྱིར་དང་། ཕན་པར་བྱ་བའི་ཕྱིར་དང་། གྲོལ་བར་བྱ་བའི་ཕྱིར་དང་། ནད་མེད་པར་བྱ་བའི་ཕྱིར་དང་། མུ་གེ་མེད་པར་བྱ་བའི་ཕྱིར་དང་། བྱང་
ཆུབ་ཀྱི་ཕྱོགས་ཀྱི་ཆོས་རྣམས་ཡོངས་སུ་རྫོགས་པར་བྱ་བའི་ཕྱིར་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱ་བའི་ཕྱིར་དུ་གསོ་སྦྱོང་ངེས་པར་བླངས་པ་དེ་བཞིན་དུ། བདག་གིས་ཀྱང་དུས་འདི་ནས་བཟུང་སྟེ་ཇི་སྲིད་སང་ཉི་མ་མ་ཤར་
གྱི་བར་དུ། གསོ་སྦྱོང་ངེས་པར་ཡང་དག་པར་བླང་བར་བགྱིའོ། །ལན་གསུམ་བྱའོ། །དེང་ནས་སྲོག་གཅོད་མི་བྱ་ཞིང་། །གཞན་གྱི་ནོར་ཡང་བླང་མཻ་བྱ། །འཁྲིག་པའི་ཆོས་ཀྱང་མི་སྤྱད་ཅིང་། །རྫུན་གྱི་ཚིག་ཀྱང་མི་སྨྲའོ། །སྐྱོན་ནི་མང་པོ་ཉེར་བསྟེན་
པའི༑ །ཆང་ནི་ཡོངས་སུ་སྤང་བར་བྱ། །ཁྲི་སྟན་ཆེ་མཐོ་མི་བྱ་ཞིང་། །དེ་བཞིན་དུས་མ་ཡིན་པའི་ཟས། །དྲི་དང་ཕྲེང་བ་དང་ནི་རྒྱན། །གར་དང་གླུ་སོགས་སྤང་བར་བྱ། །ཇི་ལྟར་དགྲ་བཅོམ་རྟག་ཏུ་ནི། །སྲོག་གཅོད་ལ་སོགས་མི་བྱེད་ལྟར། །དེ་

སྒྲུབ་ཐབས་ཀུན་བཏུས་
བཞིན་དུ་ནི་བདག་གིས་ཀྱང་། །དེང་ནས་སྲོག་གཅོད་ལ་སོགས་སྤང་། །སྡུག་བསྔལ་མང་འཁྲུགས་སེམས་ཅན་རྣམས། །སྲིད་པའི་མཚོ་ལས་སྒྲོལ་བར་ཤོག །ལན་གསུམ་བྱའོ། །ཨོཾ་ཨ་མོ་གྷ་ཤཱི་ལ་སམྦྷ་ར་སམྦྷ་ར། བྷ་ར་བྷ་ར། མཧཱ་ཤུདྡྷ་སཏྭ་
པདྨ་བི་བྷཱ་ཥི་ཏ་བྷུ་ཛ་དྷ་ར་དྷ་ར་ས་མནྟ་ཨ་ཝ་ལོ་ཀི་ཏེ་ཧཱུྃ་ཕཊ། ཉི་ཤུ་རྩ་གཅིག་བཟླ། ཁྲིམས་ཀྱིས་ཚུལ་ཁྲིམས་སྐྱོན་མེད་ཅིང་། །ཚུལ་ཁྲིམས་རྣམ་པར་དག་དང་ལྡན། །རློམ་སེམས་མེད་པའི་ཚུལ་ཁྲིམས་ཀྱིས། །ཚུལ་ཁྲིམས་ཕ་རོལ་ཕྱིན་རྫོགས་
ཤོག དེ་དག་ནི་སྦྱོར་བའི་ཆོ་གའོ། །དངོས་གཞི་ལ་གཟུངས་ཀྱི་སྒྲུབ་པ་དང་། ཞར་ལས་བྱུང་བ་ཁྲུས་ཀྱི་ཆོ་གའོ། །དང་པོ་ལ་བདག་བསྐྱེད་སྒོམ་བཟླས་དང་། བུམ་པའི་ཆོ་ག་དང་། སྦྱིན་སྲེག་དང་། གཏོར་མ་བཏང་བའོ། །དང་པོ་ནི་སྔོན་འགྲོ་
གཏོར་མ། ཨ་མྲྀ་ཏས་བསང་།.རྡོ་རྗེ་འཐོར་གཡབ་དང་བཅས་དྲི་བཟང་གི་ཆུ་འཇོར། སྭ་བྷཱ་ཝས་སྦྱང་། རྡོ་རྗེ་བསྡམས་པ་འདེབས་པའི་ཚུལ་བྱས་ལ། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱ་དྱ་ནུ་པཱནྣ་ཏྭཱ་ཨོཾ་ཨཱཿཧཱུྃ་ཕཊ་སྭཱ་ཧཱ། ཞེས་པ་ལན་གསུམ་བརྗོད། ཅི་འདོད་
པའི་ཡོ་བྱད་ཐམས་ཅད་ཐོགས་པ་མེད་པར་བསམ་ཞིང་། རང་གི་སྙིང་ག་ནྀས་འོད་ཟེར་འཕྲོས་པས་ལྷ་ཀླུ་གནོད་སྦྱིན་འབྱུང་པོའི་ཚོགས་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་པ་རྡོ་རྗེ་བསྡུ་བའི་ཕྱག་རྒྱ་དང་བཅས་པས་སྤྱན་དྲངས་པར་
བསམ༑ ཚིག་རེ་རེའི་མཇུག་ཏུ་ལག་པ་གཡས་པས་རྡོ་རྗེ་གཡབ། གཡོན་དྲིལ་བུ་གསིལ་ཞིང་། ལྷ་དང་ལྷ་མིན་གནོད་སྦྱིན་ལྟོ་འཕྱེ་གྲུལ། །ནམ་མཁའ་ལྡིང་དང་འདབ་བཟང་ལུས་སྲུལ་པོ། །དྲི་ཟ་སྲིན་པོ་གདོན་གྱི་ཚོགས་རྣམས་དང་། །གང་དག་ས་
754

91
བརྒྱད་
আ །ལ་གནས་པའི་རྫུ་འཕྲུལ་ཅན། །བུ་སྨད་བཅས་ཤིང་གཡོག་འཁོར་བཅས་པ་ལ། །བདག་གིས་པུས་མོ་ས་ལ་བཙུགས་ནས་ནི། །ཐལ་མོ་སྦྱར་ནས་ཁྱེད་ལ་གསོལ་འདེབས་ཀྱིས། །གསན་ནས་ཕན་གདགས་སླད་དུ་འདིར་
གཤེགས་ཤིག །ཨོཾ་སརྦ་ལོ་ཀ་པཱ་ལ་ཨེ་ཧྱ་ཧིས་སྤྱན་དྲང་། པདྨའི་ཕྱག་རྒྱ་དང་བཅས་པས། པདྨ་ཀ་མ་ལཱ་ཡ་སྟཱཾ་གྱིས་གདན་ཕུལ། མཆོད་པ་སོ་སོའི་ཕྱག་རྒྱ་དང་བཅས་པས། ཨཧཱུཾ་སོགས་ཀྱིས་མཆོད་ལ། གཏོར་མ་གསོལ་བར་བསམ་
ཞིང་༑ ནམ་མཁའ་མཛོད་ཀྱི་ཕྱག་རྒྱ་དང་བཅས། ཨོཾ་དེ་ཝ། ནཱ་ག ཡཀྵ། རཀྵ་ས་གྷནྡྷརྦ། ཨ་སུ་ར། ག་རུ་ཌ། ཀིཾ་ན་ར། མ་ཧོ་རཱ་ག མ་ནུ་ཥྱ། ཨ་མ་ནུ་ཥྱ། ས་པ་རི་ཝཱ་ར་ན་མཿསརྦ་ཏ